
R E F E R A T   D E   A P R O B A R E
privind însușirea tarifelor finale de prestare a serviciului de
 salubrizare în zona de colectare 1 Brad


	În data de 25 aprilie 2018 Asociația de Dezvoltare Intercomunitară ”Sistemul Integrat de Gestionare a Deșeurilor Județul Hunedoara” a semnat cu operatorul ASOCIEREA S.C. BRAI - CATA S.R.L., lider – S.C. TED TRANS 2002 S.R.L., contractul de achiziție având ca obiect „Delegarea gestiunii serviciului de salubrizare în zona de colectare 1 Brad care constă în: colectarea separată și transportul separat a deșeurilor municipale și a deșeurilor similare, operarea și administrarea stației de transfer Brad, operarea și administrarea stației de sortare Brad, transportul la distanță a deșeurilor la facilitățile de tratare/depozitare”.
	Prin Hotărârea Consiliului Local al Municipiului Brad  nr. 103/2018 s-a însușit atât contractul de achiziție publică având ca obiect ”Delegarea gestiunii serviciului de salubrizare în zona de colectare 1 Brad” din cadrul proiectului ”Sistem Integrat de Management al Deșeurilor în Județul Hunedoara”, cât și tarifele pentru prestarea acestui serviciu, tarife la care s-a adăugat și taxa de depozitare. 
	Prin adresa  înregistrată la Primăria Municipiului Brad sub nr. 41687/13.10.2021, Asociaţia de Dezvoltare Intercomunitară ”Sistemul Integrat de Gestionare al Deşeurilor” Judeţul Hunedoara a transmis Procesul verbal al ședinței AGA precum și Hotărârea AGA  nr. 13/07.10.2021.
Prin Hotărârea A.G.A. nr. 13/07.10.2021 a Asociației de Dezvoltare Intercomunitară ”Sistemul Integrat de Gestionare a Deșeurilor Județul Hunedoara” s-au aprobat tarifele finale de prestare a serviciului de salubrizare în zona  de colectare 1 Brad, aplicate în sarcina utilizatorilor serviciului de salubrizare din zona de colectare 1 Brad și încasate de operatorul S.C. BRAI CATA S.R.L., prin aplicarea prevederilor O.U.G. nr. 74/2018 pentru modificarea și completarea Legii nr. 211/2011 privind regimul deșeurilor, a Legii nr. 249/2015 privind modalitatea de gestionare a ambalajelor și a deșeurilor de ambalaje și a O.U.G. nr. 196/2005 privind Fondul pentru mediu și includerea tarifelor cu activitățile de la Centrul Integrat al Deșeurilor Bârcea Mare practicate de către - S.C. SUPERCOM S.A.  .
Astfel am inițiat prezentul proiect de hotărâre prin care am propus însușirea următoarelor tarife:
	  a) - Tarif deșeuri reziduale populație urban: 8,25 lei + TVA/persoană/lună (6,10 lei + 2,15 lei costuri CMID);
        b) - Tarif deșeuri reciclabile populație urban: 1,4 lei + TVA/persoană/lună (1,13 lei + 0,27 lei costuri CMID);
         c) - Tarif deșeuri reziduale populație rural: 5,24 lei + TVA/persoană/lună (4,03 lei + 1,21 lei costuri CMID);
          d) - Tarif deșeuri reciclabile populație rural: 0,94 lei + TVA/persoană/lună (0,79 lei + 0,15 lei costuri CMID);
        e) - Tarif deșeuri reziduale agenți economici și instituții publice: 471,02 lei + TVA/tonă (318,42 lei + 152,6 lei costuri CMID);
          f) - Tarif deșeuri reciclabile agenți economici și instituții publice: 772,67 lei + TVA/tonă (580,98 lei + 191,69 lei costuri CMID). 
	Mai exact, la tarifele aferente activităților de colectare și transport, sortare și transfer aprobate conform modificărilor legislative impuse de prevederile O.U.G. nr. 74/2018, se adaugă tarifele de operare a facilităților din cadrul C.M.I.D. Bârcea Mare, rezultând astfel tarifele totale/finale care vor fi aplicate de către delegatul S.C. BRAI CATA S.R.L. în sarcina utilizatorilor serviciului de salubrizare în zona de colectare 1 BRAD.
Precizez că aceste tarife se vor aplica  începând cu data de 1 noiembrie 2021.
În contextul celor de mai sus supun spre dezbatere plenului Consiliului Local al Municipiului Brad proiectul de hotărâre în  forma prezentată.
 Invoc în susţinerea propunerii mele prevederile  art.3 din Legea nr. 51/2006 a serviciilor comunitare de utilități publice, republicată cu modificările și completările ulterioare, ale art. 12 alin. 2 și alin. 3 din Legea  nr. 101/2006 a serviciului de salubrizare a localităților, republicată, cu modificările și completările ulterioare, ale Ordinului A.N.R.S.C. nr. 109/2007 privind aprobarea Normelor metodologice de stabilire, ajustare sau modificare a tarifelor pentru activitățile specifice serviciului de salubrizare a localităților, ale Ordinului ANRSC nr. 82/2015 privind aprobarea Regulamentului-cadru al serviciului de salubrizare a localităților, ale Ordinului A.N.R.S.C. nr.112/2007 privind aprobarea Contractului – cadru de prestare a serviciului de salubrizare a localităților, ale H.G. nr. 855/2008 pentru aprobarea actului constitutiv – cadru și a statutului – cadru ale asociațiilor de dezvoltare intercomunitară cu obiect de activitate serviciile de utilități publice, cu modificările și completările ulterioare, ale art. 9 alin.1, lit. c din O.U.G. nr. 196/2005 privind fondul pentru mediu, cu modificările și completările ulterioare, precum și ale Legii nr. 313/2015 pentru modificarea Legii serviciilor comunitare de utilități publice nr. 51/2006.

   Florin CAZACU







